Tiimiõpe

Tiimiõpe (inglise keeles team-based learning, TBL) on aktiivõppe vorm. Raivo Juurak. Aktiivõpe. (vaadatud 11.11.2016) Õpetajate arvamused aktiivõppe meetodite kasutamise eelistest ja puudustest inglise keele tunnis (III kooliastmes). (vaadatud 11.11.2016) Töö toimub ainekursuse algul moodustatud rühmades ja kasutatakse (ümber)pööratud klassiruumi (inglise keeles flipped classroom) meetodi komponente. Taavi Vaikjärv, Einike Pilli. Ümberpööratud klassiruumi meetod kui õppija vastutuse kujundaja. (vaadatud 11.11.2016) 

Tiimiõppe (kasutatud on ka terminit meeskonnatöö Karit Kilgi. Õppetöö läbiviimine rahvuselt heterogeensetes auditooriumites Tartu Ülikooli ja selle kolledžite näitel.  (vaadatud 11.11.2016)) rakendamisel valmistavad õppijad uue materjali ette iseseisvalt ning klassis või auditooriumis toimub harjutamine ja kinnistamine. Tiimiõppe esimene rakendaja ning arendaja oli Larry Michaelsen Oklahoma ülikoolis 1970. aastatel. Tiimiõpet õppijale mõtestatud õpikogemuse (inglise keeles significant learning experience) loomise meetodina on Ameerika Ühendriikides ja rahvusvaheliselt (ligi 20 riigis) tutvustanud L. Dee Fink. Fink Consulting (töö ja kogemused kõrghariduse konsutlandina). (vaadatud 11.11.2016)

Tiimiõppe komponendid

Tiimiõpe jagatakse mooduliteks, mida saab õpetada kolmeastmelisena: iseseisev eeltöö, auditoorne (rühmades, klassis toimuv) materjali omandamise kontroll ja kinnistamine (individuaalne ja rühmatest), praktilise rakendamise ülesanded. Põhikomponente on viis:
Iseseisev eeltöö
Õppijad valmistuvad iseseisvalt – loevad, tutvuvad video- või audioloengute või slaididega vms. Materjali valikul peab arvestama rühma eelneva ettevalmistuse ja tasemega.
Individuaalne test
Õppijad teevad individuaalselt valikvastustega testi (inglise keeles Individual Readiness Assurance Test, IRAT). Testis on 5-20 küsimust, vastused toovad välja õpitava põhipunktid.
Rühmatest
Pärast individuaalset testi vastavad õppijad kohe samad küsimused rühmas (inglise keeles Team Readiness Assurance Test, TRAT). Vastuste õigsust kontrollitakse nn kratskaardi (inglise keeles scratchcard, kraabitav kaart Immediate Feedback Assessment Technique. (Vahetu tagasiside andmine) (vaadatud 11.11.2016) või vastava tarkvara abil. Tiimi liikmed otsustavad, milline vastus on õige ja kraabivad (avavad) vastava lahtri. Kui vastus ei ole õige (kratskaartidel tähistab õiget vastust tärnike), avatakse teine lahter, siis kolmas ja neljas – kuni õige vastus on leitud. Õpetaja otsustab, mitu punkti annab esimene, teine jne valik. Võimalusel kirjutavad tiimid kohe oma tulemuse tahvlile (kuvatakse ekraanil). Kui kursus lõpeb hindega, arvestatakse nii individuaalseid kui rühma tulemusi.

Arutelu
Testide järel mõtestab õppejõud/õpetaja selgitust vajavaid teemasid ja õppijatel on võimalus "apelleerida" – tuua välja küsimused, mis nende arvates ei ole täpselt formuleeritud, või ebatäpsed õigena märgitud vastused testides. Apellatsioonid esitatakse viidetega materjalile, mille põhjal arvamus kujundati ja mõned õppejõud/õpetajad annavad põhjendatud arutluse eest lisapunkte.
Rakendusülesanded
Moodul lõpeb rakendusülesannetega. Õppejõud/õpetaja liigub rühmade vahel ja annab nõu ning otsustab, milliseid aspekte oleks vaja (kõigile) õppijatele täpsemalt selgitada. Team based Learning at UT. UTexasCTL (vaadatud 11.11.2016)

Tiimiõppe põhimõtted
 Tiimid moodustatakse kursuse algul ja jäävad samaks töö lõpuni.
 Tiimiliikmete valiku kriteeriumiks ei ole õppijate akadeemiline edukus (hinded), vaid mingi kursuse sisu osas oluline aspekt.
 Õppija tööd hinnatakse (testid) ja rühma liikmed annavad rühma tööle tagasisidet.
 Tiimide ülesanded peavad sobima rühmatööks. InteDashboard (vaadatud 11.11.2016)
 Õppija peab saama vahetut tagasisidet. Team-Based Learning Collaborative (Tiimiõppe populariseerijate rahvusvaheline kogukond) (vaadatud 11.11.2016) 
 Hindamise kriteeriumite otsustamiseks kasutatakse tihti ka arutelu õppijatega. Team-Based Learning Collaborative. Getting started (Kuidas alustada) (vaadatud 11.11.2016)

Praktikud soovitavad enne tiimiõppe alustamist õppijatele protsessi tutvustada, kui meetod on neile uus. Gary A. Smith, University of New Mexico. First-Day Questions for the Learner-Centered Classroom The National Teaching & Learning Forum, (Volume 17 Number 5 September 2008) (Õppijate häälestamisest individuaalsele tööle.) (vaadatud 11.11.2016)

Tarkvara
 LEARN TBL
 InteDashboard
 CATME
 SparkPlus

Viited

Välislingid
 F. Dee Fink. Transformative Practices (video)

Kategooria:Pedagoogika
Kategooria:Mõistete loendid